बैंक ऋण की अदायगी नहीं करने वाले शराब कारोबारी विजय माल्या कल इंग्लैंड में विराट कोहली फाउंडेशन द्वारा आयोजित चैरिटी डिनर में पहुंच गए लेकिन कप्तान समेत पूरी टीम ने उनसे दूरी बनाए रखी. माल्या की मौजूदगी की वजह से भारतीय टीम किसी विवाद से बचने के लिए कार्यक्रम से जल्दी निकल गई. इससे पहले माल्या ने एजबेस्टन में रविवार को भारत और पाकिस्तान का मैच स्टेडियम में देखा था. वह फिलहाल इंग्लैंड में हैं.